पाएं अपने शहर की ताज़ा ख़बरें और फ्री ई-पेपरडाउनलोड करें
भगवान बाजार थाना अंतर्गत बुट्टी मोड़ मोहल्ला में एक सनकी पति के द्वारा पत्नी के साथ अपनी साली को भी चाकू घोंपकर जख्मी किये जाने के मामले में जख्मी पत्नी के द्वारा पति के खिलाफ नामजद प्राथमिकी दर्ज कराई है। जख्मी सरस्वती देवी ने छपरा सदर अस्पताल में उपचार के उपरांत भगवान बाजार थाना के समक्ष दिए अपने फर्द बयान में अपने पति मुनमुन राय को नामजद अभियुक्त बनाते हुए प्राथमिकी दर्ज कराई है। प्राथमिकी दर्ज कर पुलिस मामले की छानबीन कर रही है। बताते चलें कि शहर के भगवान बाजार थाना अंतर्गत बुट्टी मोड़ मोहल्ला निवासी गणेश राय के यहां शादी समारोह था।
शादी समारोह को लेकर उनके सभी रिश्तेदार पहुंचे हुए थे। जिसमें उनकी बहन जिले के कोपा थाना क्षेत्र के टरवा गांव निवासी मुनमुन राय की 35 वर्षीय पत्नी सरस्वती देवी एवं बलिया जिले के सुरेमनपुर निवासी अर्जुन राय की 36 वर्षीय पत्नी मंजू देवी भी आयी थी। शादी संपन्न होने के बाद मुनमुन अपनी पत्नी सरस्वती देवी को घर ले जाने की जिद करने लगा। जिसको लेकर पति-पत्नी के बीच झगड़ा हुआ। इसी बीच पति ने अपनी पत्नी के ऊपर चाकू से 4-5 वार कर दिए। इस दौरान बीच-बचाव करने पर मुनमुन ने अपनी साली मंजू देवी को भी चाकू घोंप दिया। जिसके बाद वह फरार हो गया। इस घटना के बाद मोहल्ले में अफरा तफरी मच गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn